laion/Wikipedia-Exotic huggingface dataset:
Heseli ühisvald

Hesel on valdade ühendus (Samtgemeinde) Saksamaal Alam-Saksi liidumaal Leeri kreisis. Selle pindala on 84,35 km². 31. detsembril 2017 elas seal 10 853 inimest. Selle keskus on Hesel. Samtgemeinde Hesel koosneb järgmistest valdadest: Brinkum Firrel Hesel Holtland Neukamperfehn Schwerinsdorf
Eduardo Pereira Rodrigues

Eduardo Pereira Rodrigues (mängijanimega Dudu; 7. jaanuaril 1992 Goiânias) on Brasiilia jalgpallur. Ta mängib ründava poolkaitsjana Brasiilia kõrgliiga klubis Palmeiras. Dudu alustas klubikarjääri 2009. aastal Cruzeiros. Debüüdi Brasiilia kõrgliigas tegi ta 2009. aastal. 2010. aasta hooaja veetis ta laenul esiliiga klubis Coritiba. Ta aitas klubi esiliiga võita ja kindlustada pääs kõrgliigasse. 2011. aasta augustis sõlmis ta lepingu Ukraina kõrgliiga klubiga Kiievi Dinamo. Esimesel hooajal Ukraina kõrgliigas pääses ta Dinamo koosseisus väljakule vaid neljal ja teisel hooajal 13 korral, kuid lõi mõlemal hooajal ühe värava. 2014. aasta hooaja veetis ta laenul Brasiilia kõrgliiga klubis Grêmio. Sama aasta 21. septembril toimunud mängus Chapecoense vastu lõi ta oma esimese värava Brasiilia kõrgliigas. 2015. aasta jaanuaris sõlmis ta Brasiilia kõrgliiga klubiga Palmeiras viie aasta pikkuse lepingu. 2015. aasta Brasiilia karikavõistluste finaalmängus Santose vastu lõi ta kaks väravat, aidates Palmeirase Brasiilia karikavõiduni. Sama aasta Brasiilia meistrivõistlustel lõi ta kümme väravat, olles liigas klubi parim väravakütt. 2016. aastal tuli ta Palmeirasega Brasiilia meistriks. Ta lõi sel hooajal kõrgliigas kuus väravat ja valiti liiga hooaja sümboolsesse koosseisu. 2018. aasta märtsis pikendas ta Palmeirasega lepingut kuni 2022. aastani. Samal aastal tuli ta klubiga taas Brasiilia meistriks. Ta andis sel hooajal liigas 15 resultatiivset väravasöötu, olles sellega liigas parim. Samuti valiti ta kogu liiga hooaja parimaks mängijaks. Hooajal 2020–21 oli ta Palmeirasest laenul Katari kõrgliiga klubis Al-Duhail. Ta lõi liigas 14 väravat ja oli sellega liigas paremuselt teine väravakütt. Lisaks andis ta kümme väravasöötu. 2011. aastal tuli Dudu Brasiilia kuni 20-aastaste koondisega juunioride maailmameistriks. Ta lõi turniiril kolm väravat. Debüüdi Brasiilia jalgpallikoondises tegi ta sama aasta 10. novembril sõprusmängus Gaboni vastu. Esimese värava koondise särgis lõi ta 25. jaanuaril 2017 sõprusmängus Colombia vastu, tuues Brasiiliale minimaalse 1:0 võidu. Coritiba Campeonato Brasileiro Série B: 2010 Cruzeiro Campeonato Mineiro: 2011 Palmeiras Copa do Brasil: 2015 Campeonato Brasileiro Série A: 2016, 2018 "Verdão acerta contratação do atacante Dudu; exames serão feitos nesta segunda". Palmeiras. Vaadatud 6.12.2018 "Dudu renova contrato com Palmeiras até o final de 2022". Globoesporte. Vaadatud 6.1.2018 Eduardo Pereira Rodrigues Soccerway lehel
Merilin Mälk

Merilin Mälk (sündinud 30. jaanuaril 2001 Kuressaares) on eesti poplaulja ja laulukirjutaja. 2018. aastal saavutas ta telesaates "Eesti otsib superstaari" kolmanda koha. Mälk on lõpetanud 2020. aastal Kuressaare Gümnaasiumi. 2019. aastal sõlmis Mälk lepingu plaadifirmaga Universal Music ning osales lauluvõistlusel Eesti Laul 2020 looga "Miljon sammu". Konkursile järgnes edu[viide?] raadiotes ning kaks singlit: "Tõuseb tuul" ja "Edasi-tagasi", millest viimane püsis mitu nädalat Eesti YouTube'i trendingu esikohal[viide?]. 2022. aastal jõudis ta Eesti Laulu võistlusel poolfinaali looga "Little Girl", märtsis ilmus singel "Tuim ja tundetu" koostöös räppar Sämiga[viide?] ning septembris ilmus ka soolosingel "Sinisilmne".[viide?] 2023. aastal ilmus Mälgu singel "Kustuta janu" , millele järgnes juba teine ühislugu "11" koostöös räppar Sämiga. Samal aastal sõlmis Mälk koostöölepingu agentuuriga United Stage Estonia.[viide?] 2024. aastal ilmus Merilinil lugu "Tallinn", milles laulja meenutab kodulinnast pealinna kolimise teekonda. Saates esitatud palad: 2019. aasta novembrist kuni 2021. aasta kevadeni oli ta suhtes Eesti juutuuberi ja muusikaprodutsendi Andrei Zevakiniga. Tema lemmiklaulja on Rihanna. Tal on Saaremaal mere ääres suvila. "KROONIKA ARHIIVIST | Merilin Mälk laulmisega tegelemisest: muusika on minu jaoks töö ja hobi käsikäes". Kroonika. Vaadatud 30. jaanuaril 2024.
Jean (jalgpallur)

Jean Raphael Vanderlei Moreira (mängijanimega Jean; sündinud 24. juunil 1986 Campo Grandes) on Brasiilia jalgpallur. Ta mängib Brasiilia esiliiga klubis Cruzeiro. Tema mängupositsioon on paremkaitsja või kaitsev poolkaitsja. Ta alustas klubikarjääri 2005. aastal São Paulos. Ta on tulnud Brasiilia meistriks neljal korral ja seda kolme erineva klubiga: 2008. aastal São Pauloga, 2012. aastal Fluminensega ning 2016. ja 2018. aastal Palmeirasega. Aastatel 2012 ja 2016 on ta valitud lisaks Brasiilia kõrgliiga hooaja sümboolsesse koosseisu. Ainus välisklubi, kus ta on mänginud, oli 2008. aastal Portugali esiliiga klubi Penafiel. Brasiilia jalgpallikoondises tegi ta debüüdi 21. novembril 2012 mängus Argentina jalgpallikoondise vastu. Ta kuulus Brasiilia koondisse 2013. aasta FIFA konföderatsioonide karikaturniiril, kuid üheski mängus ta väljakule ei pääsenud. São Paulo Campeonato Brasileiro Série A: 2008 Fluminense Campeonato Carioca: 2012 Taça Guanabara: 2012 Campeonato Brasileiro Série A: 2012 Palmeiras Campeonato Brasileiro Série A: 2016, 2018
Willian Gomes de Siqueira

Willian Gomes de Siqueira (mängijanimega Willian; sündinud 1. märtsil 1986 Três Fronteirases) on Brasiilia jalgpallur, kes mängib ründajana Brasiilia esiliigaklubis Santos. Ta alustas klubikarjääri Guaranis, mille koosseisus tegi Brasiilia kõrgliigas debüüdi 2004. aastal. Hiljem on ta Brasiilia kõrgliigas mänginud veel viie klubi koosseisus: Atlético Paranaense (2006–2008 ja 2023), Corinthians (2011–2012), Cruzeiro (2013–2016), Palmeiras (2017–2021) ja Fluminense (2022). (Brasiilia kõrgliigas on Williani resultatiivseim hooaeg olnud 2018, mil ta lõi Palmeirase meeskonnas kümme väravat. Ta on tulnud Brasiilia meistriks neljal korral ja seda kolme klubiga: 2011. aastal Corinthiansega, 2013. ja 2014. aastal Cruzeiroga ning 2018. aastal Palmeirasega. 2023. aasta detsembris läks ta Fluminesest üheks hooajaks laenule Santosesse. Ainus välisklubi, kus ta mänginud, oli Ukraina kõrgliigaklubi Harkivi Metalist, mille koosseisu kuulus ta hooajal 2012–13. Corinthians Campeonato Brasileiro Série A: 2011 Copa Libertadores: 2012 Cruzeiro Campeonato Brasileiro Série A: 2013, 2014 Campeonato Mineiro: 2014 Palmeiras Campeonato Brasileiro Série A: 2018 Campeonato Paulista: 2020 Copa do Brasil: 2020 Copa Libertadores: 2020, 2021 Fluminense Campeonato Carioca: 2022, 2023 "Santos FC acerta contratação de atacante Willian Bigode" (Brasiilia portugali). Santos FC. 28. detsember 2023. Vaadatud 28. detsembril 2023.
Doodžide palee

Doodžide palee (Palazzo Ducale) on gooti stiilis palee Veneetsias, ajalooline doodžide residents, kust valitseti Veneetsia vabariigi üle. Palees käisid koos vabariigi nõukogud ja peeti kohtuistungeid. Doodžide palee asub Püha Markuse väljaku (piazza di San Marco) ääres. Esialgne, 9. sajandil ehitatud palee meenutas pigem kindlust kui lossi. Sel oli neli esiletungivat torni ja kõrge kaitsemüür. Praeguse ilme sai palee aastatel 1309–1424. Tõenäoliselt Filippo Calendario projekteeritud ehitis järgis suures osas esialgse palee eeskuju. Vajaduse ümberehituse järele põhjustasid korduvad põlengud. Palee põles täielikult maha 976 ja 1106; 1483, 1574 ja 1577 hävis tulekahjus osa ruumidest. Püha Markuse sadamabasseini poolne lõunafassaad valmis 14. sajandi alguses ja Püha Markuse väljaku poole avanev fassaad sajand hiljem. Palee tiibfassaade peetakse gooti kunsti tippnäideteks maailmas. Neile omast Veneetsia gooti stiili iseloomustavad idamaised mõjutused. Sadamabasseini poole avaneb Teravilja värav (Porta del Frumento). Siin asub tänapäeval sissepääs muuseumi. Palee paraadvärava, väljaku poole avaneva Paberivärava (Porta della Carta) on 1438–1443 hilisgooti stiilis projekteerinud Giovanni ja Bartolomeo Buon. Värav on nimetatud tõenäoliselt selle järgi, et värava kõrval asus Riigiarhiiv. Värav on rikkalikult kaunistatud kivinikerdustega, mis omal ajal olid osaliselt kaetud lehtkullaga. Ukse kohal paikneb tiivuline Püha Markuse lõvi, kelle ees põlvitab doodž Francesco Foscari: selle kujutise on Luigi Ferrari 1885. aastal taastanud esialgse, Napoleoni käsul lõhutud reljeefi eeskujul. Palee suurim ja tuntuim ruum on Suure Nõukogu saal (Sala del Maggior Consiglio), kus käis koos legistratuur. Tohutu saali ülaserva ääristavad doodžide portreed. Otsaseina katab Tintoretto "Paradiis", mida peetakse [viide?] maailma suurimaks lõuendil teostatud maaliks. Palee tagaosas ühendab Ohete sild (ponte dei Sospiri) lossi vanglaga. Sild on saanud nime selle järgi, et üle selle viidi kurjategijaid hukkamisele. Genova doodžide palee
Shkodran Mustafi

Shkodran Mustafi (sündinud 17. aprillil 1992 Bad Hersfeldis) on Saksamaa jalgpallur, kes keskkaitsjana Saksamaa kõrgliiga klubis Schalke 04. Ta on pärit Albaania päritolu perekonnast. 2009. aastal liitus ta Evertoni noorteakadeemiaga. Sama aasta 16. detsembril tegi ta debüüdi klubi põhimeeskonnas, kuuludes koosseisu UEFA Euroopa Liiga mängus Borissovi BATE vastu, kuid Premier League'is jäi tal Evertoni meeskonnas debüüt tegemata. 2012. aasta jaanuaris liitus ta Itaalia esiliiga klubiga Sampdoria. Debüüdi Sampdoria meeskonnas tegi ta 26. mail 2012 mängus Varese vastu. Sampdoria tõusis järgmiseks hooajaks Itaalia kõrgliigasse. Itaalia kõrgliigas tegi Mustafi debüüdi 11. novembril 2012 mängus Palermo vastu. Hooajal 2013–2014 murdis ta ennast Sampdoria põhikoosseisu ning lõi 26. oktoobril 2013 liigamängus Atalanta vastu profikarjääri esimese värava. 2014. aasta augustis sõlmis ta nelja aasta pikkuse lepingu Hispaania kõrgliiga klubiga Valencia. La Ligas tegi ta debüüdi 25. septembril mängus Córdoba vastu. Esimese värava lõi ta kuu aega hiljem mängus Elche vastu. 2016. aasta augustis liitus ta Inglismaa kõrgliiga klubiga Arsenal. Debüüdi Premier League'is tegi ta 10. septembril mängus Southamptoni vastu. Esimese värava lõi ta liigas 22. jaanuaril 2017 mängus Burnley vastu. 2021. aasta veebruaris sõlmis ta lepingu Schalkega. Debüüdi Saksamaa jalgpallikoondises tegi ta 13. mail 2014 sõprusmängus Poola vastu. Ta on kuulunud Saksamaa koondisse 2014. aasta maailmameistrivõistlustel, 2016. aasta Euroopa meistrivõistlustel ja 2017. aasta FIFA konföderatsioonide karikaturniiril. Esimese värava koondise särgis lõi ta 2016. aasta Euroopa meistrivõistluste esimeses alagrupimängus Ukraina vastu. Arsenal FA Cup: 2016–17, 2019–20 EFL Cup: Teine koht 2017–18 UEFA Euroopa Liiga: Teine koht 2018–19 "Shkodran Mustafi, "blerja" e kombetares". Panorama sport. 22.1.2014. Vaadatud 7.12.2018 "Sein Gefühl sagte FC Everton". Hamburger Abendblatt. 2.5.2009. Vaadatud 7.12.2018 "Sampdoria 1 – 0 Atalanta". Football Italia. 26.10.2013. Vaadatud 7.12.2018 "Comunicado Oficial". valenciacf.com. 7.8.2014. Vaadatud 7.12.2018 "Shkodran Mustafi signs for Arsenal". arsenal.com. Vaadatud 7.12.2018  Shkodran Mustafi – pildid, videod ja helifailid Wikimedia Commonsis
Relvameistrite loend

Arisaka Nariakira Edouard de Beaumont Giovanni Cavalli Hino Kumazo Alfred von Kropatschek Aimo Lahti Ferdinand Ritter von Mannlicher Murata Tsuneyosi Manuel Mondragón Thorsten Nordenfelt Nambu Kijiro Helge Palmcrantz Jean Samuel Pauly Andreas Wilhelm Schwarzlose Leonardo da Vinci Martin von Wahrendorff
Charlie Austin

Charles Austin (sündinud 5. juulil 1989 Hungerfordis) on Inglismaa jalgpallur, kes mängib ründajana Austraalia kõrgliigaklubis Brisbane Roar. Ta alustas klubikarjääri 2006. aastal, mängides esimestel aastatel Inglismaa madalamates liigades. 2009. aastal liitus ta Inglismaa tugevustelt kolmanda liiga klubiga Swindon Town. Esimesel hooajal lõi ta liigas 19 väravat ja teise hooaja esimese poolega 12 väravat. 2011. aasta jaanuaris sõlmis ta kolme ja poole aasta pikkuse lepingu Inglismaa esiliiga klubiga Burnley. Kui hooajal 2010–11 ta pääses ta esiliigas platsile vaid neljal korral, lõi ta hooajal 2011–12 liigas 16 väravat ja oli sel hooajal klubi suurim väravakütt liigas. Hooajal 2012–13 lõi ta liigas koguni 25 väravat, olles liigas paremuselt kolmas väravakütt. 2013. aasta augustis sõlmis ta kolme aasta pikkuse lepingu teise esiliigaklubiga, Queens Park Rangers. Ta oli hooajal 2013–14 liigas klubi suurim väravakütt 17 väravaga ning aitas klubil järgmiseks hooajaks kindlustada pääs Premier League'isse. Esimese värava Premier League'is lõi ta 30. augustil 2014 mängus Sunderlandi vastu. 2014. aasta detsembris lõi ta liigas viis väravat ja valiti läbi aegade alles teise mängijana Premier League'i kuu parimaks mängijaks. Kuigi ta lõi hooajal 2014–15 liigas kokku 18 väravat ja oli liiga paremuselt neljas väravakütt, ei suutnud ta Queens Park Rangersi päästa liigas viimasest kohast ja esiliigasse kukkumisest. Aastatel 2014 ja 2015 valiti ta Queens Park Rangersi aasta mängijaks. 2016. aastal naasis Austin Premier League'isse, liitudes Southamptoniga, kellega sõlmis nelja ja poole aasta pikkuse lepingu. Esimese värava klubi meeskonnas lõi ta 23. jaanuaril mängus Manchester Unitedi vastu, tuues Southamptonile võõral väljakul 1:0 võidu. 2019. aasta augustis sõlmis ta kaheaastase lepingu Inglismaa esiliigaklubiga West Bromwich Albion. 2021. aasta jaanuaris naasis ta laenule Queens Park Rangersi, kellega sõlmis 2021. aasta juunis püsiva, kaheaastase lepingu. 2022. aasta juunis sõlmis ta mitmeaastase lepingu Austraalia kõrgliigaklubiga Brisbane Roar. "Swindon Town striker Charlie Austin joins Burnley". BBC Sport. 28.1.2011. Vaadatud 7.12.2018 "Charlie Austin: QPR sign Burnley striker for undisclosed fee". BBC Sport. 1.8.2013. Vaadatud 7.12.2018 "Charlie Austin: Southampton sign QPR striker". BBC Sport. 16.1.2016. Vaadatud 7.12.2018 "Manchester United 0 Southampton 1". BBC Sport. 23.1.2016. Vaadatud 7.12.2018 "Charlie Austin: West Bromwich Albion sign Southampton striker for £4m on two-year deal". BBC Sport. 8.8.2019. Vaadatud 19.8.2019 "Charlie Austin is back". QPR. 2.6.2021. Vaadatud 29.1.2022 "BRISBANE ROAR SIGN FORMER PREMIER LEAGUE STRIKER CHARLIE AUSTIN". brisbaneroar.com.au. 27.6.2022. Vaadatud 14.7.2022  Charlie Austin – pildid, videod ja helifailid Wikimedia Commonsis Profiil Southampton F.C. kodulehel
Hiiumaa Militaarajalooselts

Hiiumaa Militaarajalooselts on Hiiu maakonnas tegutsev selts, mille eesmärk on Hiiumaa sõjaajaloo uurimine, jäädvustamine, hoidmine ja tutvustamine. Selts haldab 2007 asutatud Hiiumaa militaarmuuseumit. https://web.archive.org/web/20170628060833/http://www.mil.hiiumaa.ee/hms/ (vaadatud 04.12.2018) http://www.militaarmuuseum.ee/ (vaadatud 26.07.2013) Koduleht
Maakondlike arenduskeskuste võrgustik

Maakondlike arenduskeskuste võrgustik on Eesti maakondlikke arenduskeskusi ühendav ja nende tööd koordineeriv asutus. Asutuse peakontor asub Paides aadressil Pärnu tänav 52. Maakondlike Arenduskeskuste võrgustikku (MAK-võrgustikku) kuulub 15 maakondlikku arenduskeskust. Arenduskeskused pakuvad tasuta nõustamisteenust ettevõtjatele ning vabaühendustele, lisaks korraldavad maakondlikud arenduskeskused selliseid koolitusi ja üritusi nagu alustava ettevõtja baaskoolitus, mentorklubid ettevõtjatele jpm. Maakondlikud arenduskeskused korraldavad üle-eestilist Ettevõtlusnädalat ja Ühisnädalat ning koordineerivad haridusprogrammi Ettevõtlik Kool. EVEA valis maakondlike arenduskeskuste võrgustiku 2019. aastal ettevõtluse sõbraks. Võrgustikku kuulub 15 maakondlikku arenduskeskust: SA Harju Ettevõtlus- ja Arenduskeskus SA Hiiumaa Arenduskeskus SA Ida-Viru Ettevõtluskeskus SA Jõgevamaa Arenduskeskus SA Järvamaa Arenduskeskus SA Lääne-Viru Arenduskeskus SA Läänemaa SA Põlvamaa Arenduskeskus SA Pärnumaa Arenduskeskus SA Raplamaa Arendus- ja Ettevõtluskeskus SA Saare Arenduskeskus SA Tartu Ärinõuandla SA Valgamaa Arenguagentuur SA Viljandimaa Arenduskeskus SA Võrumaa Arenduskeskus. Enne 2002.-2003. aastat eksisteerisid maakondlike arenduskeskuste asemel maakondlikud ettevõtluskeskused. https://www.arenduskeskused.ee/ (vaadatud 07.12.2018) "Võrgustiku tutvustus". Maakondlike arenduskeskuste veebilehekülg. Originaali arhiivikoopia seisuga 8.11.2019. Vaadatud 8.11.2019. EVEA (5. veebruar 2020). "Pressiteade. Ettevõtluse Sõber 2019 on Maakondlike Arenduskeskuste võrgustik". EVEA. Vaadatud 7. veebruar 2020. http://arenduskeskus.viljandimaa.ee/sihtasutusest (vaadatud 07.12.2018) Koduleht
MAK

MAK või Mak võib tähendada järgmist: maakondlik arenduskeskus ...
Harju Ettevõtlus- ja Arenduskeskus

Harju Ettevõtlus- ja Arenduskeskus on Eesti sihtasutus, mis jagab info-, nõustamis- ja koolitusteenusi Harju maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). 26. aprillil 1995 asutati MTÜ Harju Ettevõtluskeskus. 1998 korraldati MTÜ ümber sihtasutuseks Harju Ettevõtlus- ja Arenduskeskuseks. https://www.heak.ee/meist/ (vaadatud 07.12.2018) Keskuse koduleht
Hiiumaa Arenduskeskus

Hiiumaa Arenduskeskus on Eesti sihtasutus, mis jagab info-, nõustamis- ja koolitusteenusi Hiiu maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Kärdlas aadressil Vabrikuväljak 1. http://hiiumaaarenduskeskus.kovtp.ee (vaadatud 07.12.2018) Keskuse koduleht
Jõgevamaa Arendus- ja Ettevõtluskeskus

Jõgevamaa Arendus- ja Ettevõtluskeskus on Eesti sihtasutus, mis jagab info-, nõustamis- ja koolitusteenusi Jõgeva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Jõgeval aadressil Aia tänav 1. https://www.jaek.ee/kontakt (vaadatud 07.12.2018) Keskuse koduleht
Viltina sadamakompleks

Viltina sadamakompleks on 11.–12. sajandisse dateeritud sadama- ja kärajakoht ehk rahvakoosolekute kogunemispaik Saaremaa vallas Viltina külas. 2004.–2006. aastal viidi seal arheoloog Marika Mägi juhendamisel läbi arheoloogilised kaevamised ühtekokku 330 m2 suurusel alal, mis jagunes kuue eri kaevandi vahel. Kaevamiste käigus leiti hoonete, paadisildade ja tõenäolist kogunemisplatsi ümbritseva tara jäänused ning neli põletusmatust. Arheoloogiliste kaevamistööde käigus on leitud kahe postidele toetunud paadisilla jäänused, mis asetsesid süvendatud ranna vastus. Nimelt leiti kaevandist inimtekkelised kivikuhjatised, milles tuvastati postikohad. Arheoloog Marika Mägi hinnangul on tegu paadisildade alguskohaga, mis asetsesid teineteisest 4,2 meetri kaugusel, toonase rannajoonega risti. Kaevanditest leitud hoonete jäänuseid iseloomustavad laiali vajunud paeplaatidest vööndid, mida võidi kasutada rõhtpalkhoonete hüdroisoleerimiseks maapinnast. Suurem osa leitud hoonetest olid 8–12 m2 suurused nelinurksed ehitised, kuid on leitud tõendeid ka vähemalt ühest ümmarguse põhiplaaniga püstkojast. Õhuke kultuurkiht ja leiumaterjali dateerimine lubab oletada, et sadamakompleksi kasutati 150–200 aastat. Seejuures ei leitud hoonetest ühegi ahju jäänuseid, mis viitab sellele, et Viltina sadamakohta talvel ei kasutatud. Kolmest kaevandist leiti mitmekordseid kiviridu, mis meenutavad kiviaia talda. Oletatavasti oli nende peale ehitatud puidust tara, mis ümbritses kogu kompleksi. Taralõikude keskel on tõenäoliselt 18.–19. sajandil rajatud kiviaiaga maalapp, mille kaevamisel leiti kividest puhastatud ja kõvaks tambitud pinnas ühes üksikute leidudega. Arheoloog Marika Mägi tõlgendusel on see osa suuremast kogunemisplatsist. Sadamakoha läänepiiril kaevati 4 x 2 meetri suurust põletusmatustega kivikalmet, millest leiti 11. sajandi naiseehete kogum. Seda kalmet kaevati esmakordselt juba 1940. aastal seoses Nõukogude Venemaa plaaniga rajada siia sõjaväebaas. Lisaks kivikalmele leiti sadamakompleksi alalt veel neli põletusmatust, mis asusid hoonestatud alal. Kolm neist leiti suurte raudkivide vahelt, paeplaatide alt, mis võib tähendada, et matused asetati algselt puukasti, mis kaeti paeplaatidega. Vähemalt kahe puhul osutasid leiud, et maetud oli naised: naiste noatupe pronksnaastud, hoburaudsõled, pronkskellukesed ja -rõngad, rinnakee osad ja käevõrude katked. Neljas matus oli Saaremaa oludes võõrapärane: põlenud inimluud olid pandud savinõusse ja kaetud lameda kiviga. See võibki viidata sellele, et maetu oli võõramaalane, mitte kohalik. Leiud asuvad SA Saaremaa Muuseumi arheoloogiakogus ning kannavad numbrit SM 10464:1–318 A. Mägi, Marika (2023). "Sadamad ja kogunemiskohad". Helme, Eneken (toim). Eesti kunsti ajalugu 1 (1100–1520). Tallinn: Kultuurileht. Lk 45–47. ISBN 9789916989333. Mägi, Marika (2009). "Saaremaa muinassadamad – Viltina". Pesti, Olavi (toim). Saaremaa Muuseum. Kaheaastaraamat 2007–2008. Kuressaare: Saaremaa Muuseum. Lk 3–35. Alo Lõhmuse artikkel Saaremaa muinassadamad ilmuvad maapõuest nähtavale 12.07.2005 Eesti Ekspressis Viltina sadamakoht SA Osiliana leheküljel. Viltina kalme SA Osiliana leheküljel.
Järvamaa Arenduskeskus

Järvamaa Arenduskeskus on Eesti sihtasutus, mis jagab info-, nõustamis- ja koolitusteenusi Järva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskuse asutas 14. veebruaril 2003 Järvamaa Omavalitsuste Liit. https://jarva.kovtp.ee/sihtasutusest (vaadatud 07.12.2018) Keskuse koduleht
Pürodraama

Pürodraama (inglise keeles pyrodrama) oli 19. sajandil levinud vaatemängu- või etendusetüüp, mis sisaldas teatrilavastuse, muusika ja tantsu kõrval ka tulevärki. Pürodraamade tüüpilised süžeed hõlmasid vulkaanipurskeid ja muid tulerohkeid looduskatastroofe. Briti tulevärgitootja James Pain lavastas Bulwer-Lyttoni romaanil "Pompeii viimased päevad" põhineva rändava pürodraama Pompei hävingu teemal, mis reisis algul Inglismaal ja hiljem Ameerika Ühendriikides. J. Michelle Coghlan Sensational Internationalism 2016 - ‎Political Science Mayer, David (1992), MacKenzie, John M., ed., "The World on Fire: Pyrodramas at Belle Vue, Manchester, c. 1850–1950", Popular Imperialism and the Military: 1850–1950, Manchester University Press, pp. 179–197, ISBN 978-0-7190-3358-2
Lääne-Viru Arenduskeskus

Lääne-Viru Arenduskeskus on Eesti sihtasutus, mis jagab info-, nõustamis- ja koolitusteenusi Lääne-Viru maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Rakveres aadressil Friedrich Reinhold Kreutzwaldi tänav 5. https://web.archive.org/web/20181207094645/http://www.arenduskeskus.ee/kontakt/ (vaadatud 07.12.2018) Keskuse koduleht
Läänemaa (sihtasutus)

Läänemaa on Eesti sihtasutus, mis jagab info-, nõustamis- ja koolitusteenusi Lääne maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Haapsalus aadressil Karja 27. https://laanemaa.ee/kontakt/ (vaadatud 07.12.2018) Keskuse koduleht
Põlvamaa Arenduskeskus

Põlva Arenduskeskus on Eesti sihtasutus, mis jagab info-, nõustamis- ja koolitusteenusi Põlva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskuse asutasid 30. juunil 2003 maakonna kohalikud omavalitsused. https://web.archive.org/web/20181209124510/https://www.polvamaa.ee/uldinfo (vaadatud 07.12.2018) Keskuse koduleht
Pärnumaa Arenduskeskus

Pärnumaa Arenduskeskus on Pärnumaa omavalitsuste poolt maakonna tasakaalustatud arenguks loodud sihtasutus, mis kavandab Pärnumaa arengut, arendab ettevõtlust ja turismi, noorte ettevõtlikkust ja ettevõtlusõpet ning kodanikuühiskonda. Pärnumaa Arenduskeskus jagab info-, nõustamis- ja koolitusteenusi Pärnu maakonna ettevõtetele, vabaühendustele ja kohalikele omavalitsustele. Arenduskeskus edendab rahvatervist ja siseturvalisust, rahvusvahelisi suhteid ning viib ellu maakonnaüleseid projekte. See keskus on maakondlik arenduskeskus (MAK). Keskus asutati 1994 fondina. 1997 korraldati fond ümber sihtasutuseks. https://web.archive.org/web/20181207095618/http://arenduskeskus.parnumaa.ee/ajalugu/ (vaadatud 07.12.2018) Keskuse koduleht
Viljandimaa Arenduskeskus

Viljandimaa Arenduskeskus (varasema nimega Viljandimaa Ettevõtluskeskus) on Eesti sihtasutus, mis jagab info-, nõustamis- ja koolitusteenusi Viljandi maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Viljandis aadressil Vabaduse plats 6. http://arenduskeskus.viljandimaa.ee/kontakt (vaadatud 07.12.2018) Keskuse koduleht